Source: https://www.riigiteataja.ee/akt/921392
Timestamp: 2020-02-21 10:37:58+00:00
Document Index: 3637829

Matched Legal Cases: ['§ 21', '§ 3', '§ 4', '§ 5', '§ 6', '§ 8', '§ 9', '§ 10', '§ 11', '§ 12', '§ 14', '§ 15', '§ 16', '§ 17', '§ 18', '§ 19', '§ 20', '§ 21']

Tolliametnike vormiriietuse kirjeldus ja vormiriietuse esemete kasutamise tähtajad – Riigi Teataja
Tolliametnike vormiriietuse kirjeldus ja vormiriietuse esemete kasutamise tähtajad
Vastu võetud 26.04.2004 nr 131
RT I 2004, 31, 221
30.06.2005 nr 149 (RT I 2005, 38, 304) 10.07.2005, rakendatakse alates 1.07.2005
Määrus kehtestatakse «Tolliseaduse» (RT I 2004, 28, 188) § 21 lõike 2 alusel.
Tolliametnike vormiriietuse hulka kuuluvad järgmised esemed:
1) särgid (lühikeste ja pikkade varrukatega);
2) tuulepluus;
3) talvejope;
4) kampsun;
5) poolkombinesoon;
6) talvekombinesoon;
8) talvesaapad;
9) püksid;
10) seelik;
11) [kehtetu - RT I 2005, 38, 304 – jõust. 10.07.2005]
12) naiste bleiser;
13) lips;
14) nokkmüts;
15) kindad.
[RT I 2005, 38, 304 – jõust. 10.07.2005]
Vormiriietusel kantakse järgmisi eraldusmärke:
1) käisemärk;
§ 3. Vormiriietuse esemete värvitoonid
Määruses kirjeldatud esemete helesiniseks värvitooniks on rahvusvahelise PANTONE TEXTILE värvitabeli järgi värvus 15-3920 TP PLACID BLUE (15-16), helelillaks värvitooniks 13-3405 TP LILAC SNOW (12-13), sinepikarva värvitooniks 14-1036 TP OCRE (14-15), liivakarva värvitooniks 13-3801 TP CRYSTAL GRAY (12-13), tumesiniseks värvitooniks meesterõivastel on 19-44013 TP DARK NAVY ja naisterõivastel 19-4019 TP INDIA INK.
VORMIRIIETUSE ESEMETE KIRJELDUS
§ 4. Särgid
(1) Päevasärk on valmistatud puuvill-polüesterriidest, mille koostises on vähemalt 30% puuvilla. Plastmassist nööbid on ühes toonis pealismaterjaliga.
(2) Naiste poolpikkade varrukatega sinepikarva riidest päevasärk on kehasse töödeldud. Särgi esikinnis on suletav nööpidega, varruka mansett on kinnituseta.
(3) Naiste lühikeste varrukatega helelillast riidest päevasärk on kehasse töödeldud. Särgi esikinnis on suletav nööpidega.
(4) Meeste päevasärk on sirgelõikeline, pealeõmmeldud rinnataskuga vasakul pool. Särgi esikinnis on suletav nööpidega, mansett on kahe nööbiga. Pikkade varrukatega päevasärk on helesinisest ja lühikeste varrukatega päevasärk liivakarva kangast.
(5) Päevasärgi vasakul varrukal on käisemärk.
(6) T-särk on sinist värvi puuvillasest trikotaa˛kangast, ümmarguse kaeluse ja lühikeste varrukatega. Vasakul pool rinnal on trükitud kiri «Eesti toll».
§ 5. Tuulepluus
(1) Voodriga tuulepluus on tumesinisest mikrokiudriidest, pealismaterjaliga samas toonis vooder on puuvill-polüesterriidest. Tõmblukk on ühes toonis pealismaterjaliga, trukknööpide kübarad on musta värvi oksüdeeritud metallist.
(2) Pikk sirgelõikeline tuulepluus ulatub puusajoonest 20 cm allapoole. Tuulepluusil on pikad otsapandud varrukad, esipasse, püstkrae ning äravõetav kapuuts (kinnitub trukknööpidega krae alla). Tuulepluusi esikinnises on 60 mm laiune traktorlukk, mis on mõlemalt poolt avatav, ja klappkinnis, mis on suletav trukknööpidega. Tuulepluusil on neli pealeõmmeldud lõõtsaga ja klapiga taskut. Taskuklapid on suletavad ühe metallist trukknööbiga. Paremal varrukal on küünarnukist kõrgemal asetsev tasku. Voodri hõlmadele on töödeldud kaks põuetaskut, mis on suletavad tõmblukuga. Varrukaotstes on tuulekinnis. Vasakul varrukal on käisevapp ja vasaku hõlma passel kiriembleem.
§ 6. Talvejope
Talvejope kirjeldus vastab §-s 5 toodud tuulepluusi kirjeldusele. Lisaks kuulub talvejope juurde tumesinine äravõetav tehiskarusnahast vooder, mis kinnitub ühe pika spiraaltõmblukuga. Voodri varrukad on mahulisest vatiinist.
(1) Tumesinine V-kaelusega eest nööbitav kampsun on kootud materjalist, mille koostises on 50% villa ja 50% akrüüli. Nööbid on plastmassist.
(2) Kampsunil on tumesinisest impregneerriidest küünarnukikaitsed. Meeste kampsuni vasaku hõlma esiküljel on klapi ja kahe pliiatsivahega riidest rinnatasku, vasaku hõlma siseküljel on klapita rinnatasku. Naiste kampsuni mõlema esihõlma allosas on pealeõmmeldud tasku.
(3) Vasakul varrukal on käisemärk.
§ 8. Poolkombinesoon
(1) Suvine poolkombinesoon on valmistatud tumesinisest mikrokiudriidest. Pealismaterjaliga ühes toonis vooder on puuvill-polüesterriidest. Tõmblukud on ühes toonis pealismaterjaliga, trukknööpide kübarad on musta värvi oksüdeeritud metallist.
(2) Poolkombinesooni vööjoonel on sisseõmmeldud lai kummipael. Esikinnises on 60 mm laiune traktorlukk, mis on mõlemalt poolt avatav. Poolkombinesoonil on vasakul hõlmal pealeõmmeldud rinnatasku pliiatsivahega ja kaks sisselõigatud vertikaalset küljetaskut. Parema püksisääre ülaosas on pealeõmmeldud klapiga reietasku. Taskuklapp on suletav kahe metallist trukknööbiga. Traksid on pealismaterjalist, kummipaelaga ja nende pikkust saab reguleerida metallpandlaga. Mõlemale säärele on õmmeldud kaks helkurpaelariba. Rinnatasku kohal on kiriembleem.
(3) Talvine poolkombinesoon vastab suvise poolkombinesooni kirjeldusele, kuid lisaks on sellel mahulisest vatiinist vooder.
§ 9. Talvekombinesoon
(1) Kapuutsiga talvekombinesoon on valmistatud tumesinisest mikrokiudriidest. Vooder on tumesinisest tehiskarusnahast. Voodri varrukad on mahulisest vatiinist. Tõmblukud on ühes toonis pealismaterjaliga.
(2) Kombinesoonil on pikad otsapandud varrukad ning varrukaotsad on soonikkoelisest trikotaa˛ist. Mõlemale varrukale ja püksisäärele on õmmeldud kaks helkurpaelariba. Vööjoonel on sisseõmmeldud lai kummipael. Seljaosal on passe ja kaks vertikaalset avarusvolti. Esikinnises on 60 mm laiune traktorlukk, mis on mõlemalt poolt avatav. Püksisääre välisküljel on pikk kahelt poolt avatav traktorlukk, mis võimaldab kombinesooni selga panna saapaid jalast võtmata. Hõlmal on kaks vertikaalset sisselõigatud rinnataskut, mis on suletavad 60 mm laiuste traktorlukkudega ja kaks sisselõigatud küljetaskut. Kombinesooni seljal on neoonvärviga trükitud kiri «TOLL». Vasakul varrukal on käisevapp ja vasakul esihõlmal on kiriembleem.
§ 10. Kingad
(1) Naiste kingad on musta värvi nahast pealis- ja voodrimaterjaliga ning sünteetilise, profileeritud (libisemist takistava) tallaga. Kingad on pealt poolkinnised ja kaunistusteta. Kontsad on keskmise kõrgusega (30–60 mm).
(2) Meeste kingad on musta värvi nahast pealis- ja voodrimaterjaliga ning valatud monoliitse või liimitud kummitallaga. Kingad on kinnised, pealt nööritavad, valmistatud kõva vaheninatsi ja kapiga.
§ 11. Talvesaapad
(1) Naiste talvesaapad on musta värvi, veekindlast nahast pealismaterjaliga, sooja sünteetilisest materjalist voodriga ning valatud monoliitse või liimitud kummitallaga. Saapad on valmistatud kõva vaheninatsi ja kapiga. Saapa siseküljel on tõmblukk, lühema säärega saapad võivad olla ka ilma lukuta. Kontsad on keskmise kõrgusega (30–60 mm).
(2) Meeste talvesaapad on musta värvi, veekindlast nahast pealismaterjaliga, sooja sünteetilisest materjalist voodriga ning valatud monoliitse või liimitud kummitallaga. Saapad on valmistatud kõva vaheninatsi ja kapiga. Saapad on madala säärega, eest nööritavad ja lisaks on siseküljel tõmblukk.
§ 12. Püksid
(1) Püksid on valmistatud tumesinisest kangast. Tõmblukk on ühes toonis pealismaterjaliga.
(2) Naiste püksid on polüesterkangast, sirgelõikelised, esikeskõmblusesse töödeldud tõmblukk-kinnisega ja viikideta.
(3) Meeste viigipüksid on poolvillasest polüesterkangast, mille koostises on vähemalt 40% villa. Viigipüksid on sirgelõikelised, sissetöödeldud küljetaskutega ja ühe nööbiga suletava tagataskuga paremal pool. Vööjoonel, mõlemal pool esikinnist, on üks avarusvolt, mis läheb üle sissepressitud viigiks. Esikeskõmblusesse on sisse töödeldud tõmblukk-kinnis. 4 cm laiune värvel on eest suletav ühe nööbi ja haagiga. Värvlil on kuus vöötrippi.
(1) Seelik on valmistatud tumesinisest polüesterkangast. Vooder on sünteetilisest kangast ühes toonis pealismaterjaliga. Tõmblukk on ühes toonis pealismaterjaliga.
(2) Alt laieneval poolpikal seelikul on vasakul küljel või selja keskjoonel tõmblukk-kinnis. Värvel on suletav vasakul küljel või selja keskjoonel ühe nööbiga.
§ 14. [Kehtetu - RT I 2005, 38, 304 – jõust. 10.07.2005]
§ 15. Naiste bleiser
(1) Naiste bleiser on valmistatud tumesinisest polüesterkangast. Sünteetilisest kangast vooder on ühes toonis pealismaterjaliga.
(2) Naiste kehassetöödeldud klassikaline bleiser on avatud nurkadega tepinguga reväärkraega, voodriga ja ilma lõhikuta. Bleiser on üherealine ja kinnitub eest kahe plastmassist nööbiga. Mõlema esihõlma allosas on nelinurkse klapiga tasku. Bleiseri varruka allosas on kaks väikest nööpi. Vasakul varrukal on käisemärk.
§ 16. Lips
Lips on valmistatud tumesinisest polüesterkangast. Lipsu teravnurksest otsast 33 cm kõrgusel paikneb tollimärgi kujutis, mille suurus on 20×20 mm. Tollimärgi joonis on toodud Vabariigi Valitsuse 27. aprilli 2004. a määruses nr 140 «Tollilipu, tollivapi ja tolliembleemi kirjeldus».
§ 17. Nokkmüts
Nokkmüts on tumesinine. Mütsi põhi on õmmeldud kuuest ühesugusest siilust. Mütsi nokk on riidega kaetud. Mütsi põhjal esikeskõmbluse peal on sõna TOLL.
§ 18. Kindad
Kindad on tumesinist või musta värvi ning on kootud või valmistatud nahast. Kindad on kas sõrmkindad või sõrmkinda-labakinda kombinatsioon, kus sõrmeotsad jäävad vabaks.
§ 19. Käisemärk
(1) Ruudukujuline ümardatud nurkadega käisemärk tehakse tumesinisele kangale masintikandis. Märgi suurus on 90×90 mm. Käisemärki raamib 3 mm laiune valge ääris. Käisemärgi keskel asub hõbedane või valge Mercuriuse tiibade ja kahe põimuva maoga sau.
(2) Käisemärgi kujutis on toodud lisas 1.
§ 20. Kiriembleem
(1) Nelinurkse kujuga kiriembleem teostatakse mustale kangale masintikandis. Embleemi kõrgus on 15 mm ja laius 80 mm. Kiriembleemi raamib 2 mm laiune hõbedast värvi ääris, mille sees asub hõbedase tikandiga kiri «EESTI TOLL».
(2) Kiriembleemi kujutis on toodud lisas 2.
§ 21. Vormiriietuse esemete kasutamise tähtajad
Vormiriietuse esemete kasutamise tähtajad on toodud lisas 3, kus on esitatud minimaalne ja maksimaalne kasutamise tähtaeg sõltuvalt teenistusülesannete täitmise tingimustest.
Vabariigi Valitsuse 26. aprilli 2004. a määruse nr 131 «Tolliametnike vormiriietuse kirjeldus ja vormiriietuse esemete kasutamise tähtajad»
(Vabariigi Valitsuse 30. juuni 2005. a määruse nr 149 sõnastuses)
KÄISEMÄRGI KUJUTIS
Kasutamisaeg (kuud)
Naiste bleiser